**James Wright** (s. 24. maaliskuuta 1990 Saskatoon, Saskatchewan, Kanada) on kanadalainen jääkiekkoilija, joka pelaa KHL-joukkue Admiral Vladivostokissa. Hän on Tampa Bay Lightningin neljännen kierroksen varaus vuodelta 2008. Hän oli voittamassa Memorial Cupia vuonna 2007 Vancouver Giantsin joukkueessa.

Ura
---

Wright pelasi Vancouver Giantsissa kaudella 2005–2006 kahdessa WHL-ottelussa. Seuraavalla kaudella hän teki 12 pistettä 48 pelissä WHL:n tulokaskaudellaan. Hän auttoi Giantsia etenemään WHL:n finaaleihin, joissa se hävisi Medicine Hat Tigersille. Myöhemmin Giants voitti saman vastustajana Memorial Cupin finaalissa. Kaudella 2007–2008 Wrightin pistemäärä kasvoi 36:een ja Tampa Bay Lightning varasi hänet 177. pelaajana vuoden 2008 NHL:n varaustilaisuudessa. Varauksen jälkeen Wright jatkoi Giantsissa tehden 21 maalia ja yhteensä 47 tehopistettä kauden 2008–2009 aikana.

Wright debytoi Tampa Bay Lightningissa kauden 2009–2010 alussa, jolloin pelasi ensimmäisen ottelunsa 3. lokakuuta 2009 6–3 -tappiossa Atlanta Thrashersia vastaan. Atlantan paidassa pelasi Wrightin entinen joukkuetoveri Evander Kane, joka teki myös debyyttinsä ottelussa. Wright iski ensimmäisen NHL-maalinsa 22. lokakuuta 2009 ohi San Jose Sharksin maalivahti Evgeni Nabokovin.

Wright teki 48 pelaamassaan ottelussa kaksi maalia ja kolme syöttöpistettä ennen kuin hänet lähetettiin tammikuussa 2010 takaisin Giantsiin. WHL:ään paluun jälkeen hän teki 19 pistettä 21 pelissä. Giants eteni pudotuspeleissä semifinaaleihin, joissa Tri-City Americans tiputti heidät kuudessa ottelussa. Wright teki 16 tehopistettä 16 pelaamassaan pudotuspeliottelussa.

Wright aloitti kauden 2010–2011 AHL:ssä Lightningin farmiseura Norfolk Admiralsissa, jossa pelasi 15 ottelua, jonka jälkeen hänet nostettiin Tampa Bayhyn pelaamaan kauden ensimmäistä ottelua vieraskentällä Philadelphia Flyersia vastaan 18. marraskuuta 2010. 2. joulukuuta 2011 Wright kaupattiin yhdessä Mike Vernacen kanssa Florida Panthersiin vaihdossa Mike Kostkaan ja Evan Obergiin. Floridassa hänet lähetettiin heti farmiseura San Antonio Rampageen. 18. tammikuuta 2013 Wright asetettiin siirtolistalle, josta Winnipeg Jets poimi hänet.

Pelattuaan kaksi kautta Jetsissä, Wright siirtyi vapaaksi agentiksi. Hän ei kuitenkaan herättänyt kiinnostusta NHL:ssä, joten siirtyi kroatialaiseen KHL-joukkue KHL Medveščak Zagrebiin.

2. heinäkuuta 2015 Wright palasi Pohjois-Amerikkaan yksivuotisella kahden suunnan sopimuksella, jonka hän teki New York Islandersin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Vancouver Giants | WHL | 2 | 0 | 0 | 0 | 2 | – | – | – | – | – |
| 2006–2007 | Vancouver Giants | WHL | 48 | 5 | 7 | 12 | 31 | 14 | 3 | 1 | 4 | 0 |
| 2007–2008 | Vancouver Giants | WHL | 60 | 13 | 23 | 36 | 21 | 6 | 1 | 0 | 1 | 2 |
| 2008–2009 | Vancouver Giants | WHL | 71 | 21 | 26 | 47 | 54 | 17 | 3 | 7 | 10 | 13 |
| 2009–2010 | Tampa Bay Lightning | NHL | 48 | 2 | 3 | 5 | 18 | – | – | – | – | – |
|  | Vancouver Giants | WHL | 21 | 6 | 13 | 19 | 17 | 16 | 7 | 9 | 16 | 4 |
| 2010–2011 | Tampa Bay Lightning | NHL | 1 | 0 | 0 | 0 | 0 | – | – | – | – | – |
|  | Norfolk Admirals | AHL | 80 | 16 | 31 | 47 | 64 | 6 | 1 | 0 | 1 | 8 |
| 2011-2012 | Norfolk Admirals | AHL | 22 | 1 | 4 | 5 | 6 | – | – | – | – | – |
|  | San Antonio Rampage | AHL | 54 | 11 | 17 | 28 | 23 | 10 | 3 | 4 | 7 | 2 |
| 2012–2013 | San Antonio Rampage | AHL | 40 | 5 | 12 | 17 | 31 | – | – | – | – | – |
|  | Winnipeg Jets | NHL | 38 | 2 | 3 | 5 | 31 | – | – | – | – | – |
| 2013–2014 | Winnipeg Jets | NHL | 59 | 0 | 2 | 2 | 15 | – | – | – | – | – |
| 2014–2015 | KHL Medveščak Zagreb | KHL | 53 | 15 | 4 | 19 | 39 | – | – | – | – | – |
| 2015–2016 | Bridgeport Sound Tigers | AHL | 73 | 14 | 27 | 41 | 53 | 2 | 0 | 0 | 0 | 0 |
| 2016–2017 | Admiral Vladivostok | KHL | 55 | 13 | 12 | 25 | 44 | 6 | 1 | 0 | 1 | 2 |
| 2017–2018 | Admiral Vladivostok | KHL | 26 | 2 | 6 | 8 | 12 | – | – | – | – | – |
|  | Barys Astana | KHL | 15 | 3 | 2 | 5 | 6 | – | – | – | – | – |
| 2018–2019 | Linköping HC | SHL | 44 | 5 | 6 | 11 | 10 | – | – | – | – | – |
| 4 kautta | yhteensä | NHL | 146 | 4 | 8 | 12 | 64 | – | – | – | – | – |
| 4 kautta | yhteensä | AHL | 269 | 47 | 91 | 138 | 177 | 18 | 4 | 4 | 8 | 10 |
| 3 kautta | yhteensä | KHL | 149 | 33 | 24 | 57 | 101 | 6 | 1 | 0 | 1 | 2 |

Lähteet
-------

* James Wright (jääkiekkoilija) The Internet Hockey Databasessa (englanniksi)
* James Wright (jääkiekkoilija) Eurohockey-sivustolla (englanniksi)
* James Wright (jääkiekkoilija) *Elite Prospects*. Everysport Media Group AB.  (englanniksi)

### Viitteet

1. ↑  Junior linemates James Wright of Tampa Bay Lightning and Evander Kane of Atlanta Thrashers play first NHL games vs. each other  3.10.2009. Tampa Bay Times.  Arkistoitu 3.3.2016. Viitattu 9.1.2016. (englanniksi)
2. ↑  First NHL Goal: James Wright  10.11.2009. Tampa Bay Lightning. Viitattu 9.1.2016. (englanniksi)
3. ↑  Jets claim James Wright off waivers  18.1.2013. Winnipeg Jets. Viitattu 9.1.2016. (englanniksi)
4. ↑  From @NHLJets to #Medvescak #Zagreb @khl ! Welcome @JamesWright06! #Togetherweare #Bears  15.9.2014. Twitter:  KHL Medvescak Zagreb. Viitattu 9.1.2016. (englanniksi)
5. ↑  Islanders Sign Six To Two-Way Deals  2.7.2015. New York Islanders. Viitattu 9.1.2016. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:James Wright (ice hockey)